Vapeadores - Etiqueta: Vuse
PROVAPING Enspirar Vapea HeavenGifts FastTech Wismec Joyetech CoronaBrothers Vitalcigar VapeandoAndo HG Anúnciate 2 Bakorinthe 8 | Beibele Inthaneteng | Phetolelo ya Lefase le Lefsa
2 Bakorinthe 8:1-24
8 Bjale bana bešo, re nyaka gore le tsebe ka botho bjo bogolo bja Modimo bjo diphuthego tša Matsedonia+ di bo bontšhitšwego,
2 gore nakong ya teko e kgolo ge ba be ba hlakišwa, lethabo la bona le legolo le bodiidi bja bona bjo bogolo di dirile gore mahumo a go fa kudu ga bona a ate.+
3 Gobane ba dirile go ya kamoo ba kgonago ka gona,+ ee, ke hlatsela gore e bile go feta kamoo ba kgonago ka gona,
4 ge bona ka go rata ga bona ba ile ba dula ba re kgopela ka go lopa mo gogolo bakeng sa tokelo ya go nea ka botho le bakeng sa go ba le kabelo bodireding bja bakgethwa.+
5 E sego feela ka mo re bego re holofetše ka gona, eupša sa pele ba ineetše go Morena+ le go rena ka thato ya Modimo.
6 Ka go re’alo re ile ra kgothaletša Tito+ gore go etša ge e bile yena yo a thomilego modiro wa go kgoboketša mpho ya lena ya botho gare ga lena, a nape a o phethe.
7 Lega go le bjalo, bjalo ka ge le atelwa ke se sengwe le se sengwe,+ tumelong, lentšung, tsebong,+ boikemišetšong bjohle le leratong leo re le ratago ka lona, eka le lena le ka atiša go nea ka botho mo go bjalo.
8 Ga ke bolele ka tsela ya go le laela,+ eupša ke bolela gore ke le tsebiše ka boikemišetšo bja ba bangwe le bakeng sa go leka go ba ga kgonthe ga lerato la lena.
9 Gobane le tseba botho bjo bogolo bja Morena wa rena Jesu Kriste, gore le ge a be a humile o ile a diila ka baka la lena,+ e le gore le hume+ ka bodiidi bja gagwe.
10 Ke nea pono ya ka go se,+ taba ye ke ya go le hola,+ ka ge go šetše go fetile ngwaga le thomile, e sego feela go dira eupša gape le go bontšha kganyogo ya lena ya go dira seo.+
11 Bjale ge, feleletšang seo le bego le thomile go se dira, e le gore boikemišetšo bja lena bja go gata mogato bo ka phethwa go ya ka seo le nago le sona.
12 Gobane ge e ba motho a ikemišeditše go nea, gona mpho e amogelega ka mo go kgethegilego go ya ka seo a nago le sona,+ e sego go ya ka seo a se nago sona.
13 Gobane ga ke nyake gore go be bonolo go ba bangwe+ gomme go be thata go lena;
14 eupša gore ka go lekalekanya, tše di le tlaletšego gona bjale di tlatše mo ba hlaelelwago, e le gore tše di ba tlaletšego le tšona di tle di tlatše mo le hlaelelwago, e le gore go be le go lekalekanya.+
15 Go etša ge go ngwadilwe gwa thwe: “Motho yo a nago le mo gontši ga se a ba le mo gontši kudu gomme motho yo a nago le mo gonyenyane ga se a ba le mo gonyenyane kudu.”+
16 Bjale a go lebogwe Modimo bakeng sa go le tsenyetša pelong ya Tito boikemišetšo bja go tshwenyega ka lena bjo bo swanago le bjo re nago le bjona,+
17 gobane ruri o amogetše kgothatšo, eupša ka ge a ikemišeditše kudu, o itlela go lena ka go rata ga gagwe.
18 Eupša re mo romela gotee le ngwanabo rena yo go tumišwa ga gagwe mabapi le ditaba tše dibotse go kwagetšego diphuthegong tšohle.
19 E sego seo feela, eupša o bile o kgethilwe+ ke diphuthego gore a sepele le rena gore a nee mpho ye e botho bakeng sa gore go išwe letago+ go Morena le go hlatsela go itokišetša ga rena go nea thušo.+
20 Ka gona re phema gore go se be le motho yo a re solago+ mabapi le moneelo+ wa go hlallela wo re o neago.
21 Gobane re “dira dilo ka moka ka potego, e sego feela mahlong a Jehofa, eupša gape le mahlong a batho.”+
22 Godimo ga moo, re ba romela gotee le ngwanabo rena yo re mo hlatsetšego gantši e le yo a nago le boikemišetšo ditabeng tše dintši, eupša bjale e le yo a nago le boikemišetšo kudu le go feta ka baka la go le holofela ga gagwe.
23 Lega go le bjalo, ge e ba go na le pelaelo le ge e le efe ka Tito, ke modirišani wa ka le mošomigotee le nna+ bakeng sa go le hola; goba ge e ba go na le dipelaelo ka bana babo rena ba, bona ke baapostola ba diphuthego e bile ba tagafatša Kriste.
24 Ka gona ba bontšheng lerato+ la lena le be le ba bontšhe lebaka leo re ikgantšhitšego+ ka lena go diphuthego.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D47%26Chapter%3D8%26wtlocale%3DSE%26srcid=share⊂ject=Bala Beibele Inthaneteng